**Сцэнар свята «Восеньскі кірмаш»**

*(Гучыць беларуская народная мелодыя) – фоновая 1*

**ВЯДУЧЫ 1.**

Што за люд у нас сабраўся

Нібы пляц шырэй раздаўся.

На якое свята нас

Запрашае восень у гэты час?

*(госці адказваюць)* На кірмаш!

**ВЯДУЧЫ 2.**

Збірайцеся, збірайцеся, на свята вы хутчэй,

Сёння на кірмаш запросім мы гасцей.

Шчыра вам жадаем шчасця і здароўя,

Каб было часцей у вас поўнае застолле.

І як кажуць нашы людзі, хай вам да спадобы будуць

Жарты, песні, смех, запрашаем усех.

**ВЯДУЧЫ 1.**

Сёння ў нашай школе свята, і гасцей як тут багата.

Хлеб-соль будзем есці, карагоды весці,

Шанаванне добрым людзям – хай вам радасці прыбудзе,

Хлопцы, дзеўкі, мамы, таты, запрашаем Вас на свята!

**ВЯДУЧЫ 2.**

Сонца яркае ўстае,

На кірмаш народ ідзе.

Надышоў вясёлы час,

Завітаў кірмаш да нас.

**ВЯДУЧЫ 1.**
Плённай працай, ураджаем

Усіх прысутных мы вітаем,

На кірмаш наш запрашаем!

Тут не толькі

Прадаюць, купляюць.

Спяшайцеся на кірмаш,

Гульнямі, песнямі парадуем вас!

**ВЯДУЧЫ 2.**

Усіх, хто не ленаваўся,

Добра справаю займаўся

I не трапіў марна час,

Запрашаем на кірмаш!

Гэй, музыкі, дружна грайце

I кірмаш наш адкрывайце!

*ВЫСТУПЛЕННЕ 7 КЛАСА – Свяршова Аліна, песня “” – 7 КЛАСС*

МУЗЫКА – ФОНОВАЯ 2

**ВЯДУЧЫ 2.**

Дарагія гледачы,

Трэба тут дапамагчы.

Хай той запляскае ў ладкі,

Хто любіць з бульбы аладкі.

Раз-два-тры-чатыры-пяць!

Будзем восень мы вітаць!

*ВЫСТУПЛЕННЕ 1 КЛАСА “Восеньскі карагод”*

МУЗЫКА - ФОНОВАЯ 3

**ВЯДУЧЫ 1.**

Вось і завітала восень у наш край,

Радасць усім прынесла - добры ўраджай!

**ВЯДУЧЫ 2.**

Паміж Польшчай, Украінай, Расіяй, Латвіяй, Літвой,

Твой родны край, твая Айчына – жыццё тваё і гонар твой.

І ты яе запомні імя, як неба, сонца і зару.

Твая зямля, твая Радзіма, названа светла – Беларусь.

**ВЯДУЧЫ 1.**

Я – дзяўчынка-беларуска, з васільковымі вачыма.

Хоць малая, але знаю: Беларусь - мая Радзіма.

Між лясамі ды азёрамі - васільковыя палі,

Я не ведаю, не ведаю, прыгажэйшае зямлі.

**ВЯДУЧЫ 2.**

Блакіт нябес, і белы бусел, і кветкі ў поле, як абрус,

Мой край завецца Беларуссю, а сам я, хлопчык - беларус!

ВЫСТУПЛЕННЕ 3 КЛАСА - вершы: Ігнаценка А. “На мове роднай”, Грапава В. “Мой край”

МУЗЫКА – ФОНОВАЯ 4

**ВЯДУЧЫ 1.**

Ой, вясёлае сёння свята!

I людзей тут у нас багата!

I дарослых, і дзяцей,

I шаноўных усіх гасцей!

Хай песні гучаць і чуецца смех —

Весялосці і радасці хопіць на ўсіх!

**ВЯДУЧЫ 2.**

Я ў вас вось што запытаю,

Адкажыце, госці, мне:

Ці вам добра тут, ці не?

*Госці адказваюць*

Ну цудоўна, калі так.

Будзем свята мы вітаць,

Дружна, весела прыпеўкі спяваць!

МУЗЫКА – 6 КЛАСС

*ВЫСТУПЛЕННЕ 6 КЛАСА – ПРЫПЕЎКІ*

*МУЗЫКА – 5 КЛАСС*

*ВЫСТУПЛЕННЕ 5 КЛАСА – СЦЭНКА З ПРЫПЕЎКАМІ, УРАДЖАЙНЫ КАРАГОД*

*МУЗЫКА - ФОНОВАЯ 5*

**ВЯДУЧЫ 2.**

Дзякуй вам, хлопчыкі і дзяўчынкі, якія вы ўсе малайчынкі!

**ВЯДУЧЫ 1.**

Гэй, дзяўчаткі – хахатушкі,

І рабяткі – малайцы.

Запявайте, прыпявайце,

Весяліцесь ад душы!

*ВЫСТУПЛЕННЕ 8 І 10 КЛАСА – СЦЭНКА*

*МУЗЫКА - ФОНОВАЯ 5*

**ВЯДУЧЫ 2.**

Ах, музыкі, што прыціхлі.

Што ж вы кінулі іграць.

Трэба вам дапамагаць?

Барабаны – заіграйце,

а цымбалы зазвініце!

Ой, зайграйце, заспявайце,

жару госцейкам паддайце!

*ВЫСТУПЛЕННЕ 2 КЛАСА – сцэнка*

*МУЗЫКА - ФОНОВАЯ 5*

**ВЯДУЧЫ 1**

Паважаныя госці, а ці падабаецца вам адгадваць загадкі?

*(госці адказваюць)*

Мы прапануем вам некалькі загадак, а вы паспрабуйце адгадаць.

**ВЯДУЧЫ 2**

Завітала ў хату пані

Ды ў жоўтым сарафане.

Як пачалі распранаць,

Сталі плакаць, праклінаць. (Цыбуля)

**ВЯДУЧЫ 1**

У бабулі родны брат

Ласкавейшы быццам,

А да слёз давесці рад,

Так, як і сястрыца.

Сам сабе наўме панок,

А прасцей сказаць…(часнок)

**ВЯДУЧЫ 2**

А гэтую агародніну любяць не толькі зайцы.

Царэўна ў няволі,

у цёмнай каморы.

А косы – на сонцы,

На вольным прасторы. (Морква)

**ВЯДУЧЫ 1**

Само з кулачок,

Чырвоны бачок.

Дакранешся пальцам - гладкае,

А адкусіш – салодкае. (Яблык)

**ВЯДУЧЫ 2**

А зараз, калі вы адгадаеце наступную загадку, то даведаецесь, выступленне пра якую гародніну адбудецца наступным.

 Бабка, стары дзед і ўнучка,

Мышка, кот, сабака Жучка —

разам усе мяне змаглі

выцягнуць з-пад зямлі. (рэпка)

ВЯДУЧЫ 1

Малайцы! Вітаем вучняў 4 класа з казкай “Рэпка”

*ВЫСТУПЛЕННЕ 4 КЛАСА - “Рэпка”*

*МУЗЫКА - ФОНОВАЯ 6*

**ВЯДУЧЫ 2**

У нашай установе адукацыі праводзіўся конкурс на лепшае фота на тэму “Мая Беларусь”, у якім маглі прыняць удзел вучні нашай школы. Сення мы вітаем усіх удзельнікаў гэтага конкурса, якія даслалі нам свае фотаздымкі і дзякуем усім за актыўнасць. Лепшых вызначыла галасаванне ў групе Укантакце.

Увага, падарункамі за лепшае фота згодна галасаванню узнагароджваюцца

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

МУЗЫКА - ФОНОВАЯ 1

**ВЯДУЧЫ 1.**

Не заўседы нам вось тут

Жартаваць, смяяцца

Трэба зараз нам, сябры,

З вамі развітацца.

Шчыра вам жадаем

Каб жылі ў дастатку,

Каб у жыцці ў вашым

Усе было ў парадку!

**ВЯДУЧЫ 2.**

Надыходзіць смутны час

Пара нам развітацца.

Але просім шчыра вас

Зноў к нам завітацца.

Будзем рады мы сябрам,

Пачастуем ласкай.

Няхай свеціць сонца вам,

Як у добрай казцы!

**ВЯДУЧЫ 1.**

А на нашым кірмашы

Пачынаюць працаваць гандлевыя рады.

Запрашаем нашых гасцей

Паласавацца смачнымі вырабамі хутчэй!

 (Дзеці і госці частуюцца)